tomron87/hebrew-wikipedia-sentences-corpus huggingface dataset:
הסדרה עוקבת אחר מעלליו של העבריין סרגיי וולקוב שנשלח לרצות את עונשו ולשרת כפרש משטרה בשורות משטרת הפרשים של מוסקבה.
הסדרה שודרה בשירות הסטרימינג "THT Premier", באמצעות אתר האינטרנט מבית ערוץ THT, החל מה-8 באוקטובר 2018.
סרגיי וולקוב (ארתור סמוליאנינוב), עבריין שנשלח לרצות את עונשו ביחידת הפרשים של משטרת מוסקבה
ויאצ'סלב קונדראטייב (אלכסיי סימונוב), מפקד משטרת הפרשים
איוואן קוטפוב (בוריס דרגאצ'ב), השוטר הנבון ביחידה
אלווירה (אנסטסיה מילוסלבסקאיה), שוטרת ביחידה
מקס (ארטיום קוסטיונוב), שוטר רגיש
נסטיה (נטליה מדבדבה), שוטרת חובבת סוסים
משטרת העיר מינסק הידועה בשם המינהל הראשי לענייני פנים של עיריית מינסק (בבלארוסית: Галоўнае ўпраўленне ўнутраных спраў Мінск Гарвыканкама, ברוסית: Главное управление внутренних дел Минск Горисполкома) הוא כוח המשטרה העירוני הראשי בבירה הבלארוסית, העיר מינסק וזהו הגוף העיקרי האחראי לאכיפת חוק וניהול חקירות פשיעה בעיר.
למינסק יש את המספר הגדול ביותר של שוטרים מבין הערים ברפובליקות הפוסט-סובייטיות.
זהו גם אחד מכוחות המשטרה הפעילים ביותר בבלארוס בשל היות מינסק למרכז של מחאות רבות נגד השלטון.
הכוח הוקם כמנהל ראשי של המיליציה של הפועלים והאיכרים ברפובליקה הסובייטית הסוציאליסטית של בלארוס ב-30 בנובמבר 1920. ב-10 ביולי 1934 המנהל הפכה לגוף של קומיסריון הפנים העממי, שהוקם באותו יום במוסקבה.
אחת המשימות העיקריות של הנהלת הגוף במינסק הייתה לאכוף את האידאולוגיה הקומוניסטית שהטילה המפלגה הקומוניסטית של ברית המועצות.
במארס 1946 הוחלף הקומיסריון במשרד הפנים של ברית המועצות .
בצו של משרד הפנים של בלארוס הסובייטית מ-2 ביוני 1947, הוחלט על הקמת שתי מחלקות חדשות במשטרה שנועדו לחזק את המאבק בגנבת רכוש המדינה והרכוש הציבורי.
ב-5 ביוני 1991 הוציא משרד הפנים של הרפובליקה צו שהציב את משטרת מינסק תחת סמכותו של משרד הפנים.
יחידת המבצעים נטלה חלק בדיכוי מחאות, כולל מחאות יום העצמאות.
יחידת משטרת התנועה הממלכתית אחראית לבטיחות בדרכים ברחובות מינסק.
היחידה משתמשת כיום בשלושה סוגים של אופנועים, כולל ב.מ.וו.
גרמני, שנרכש בשנת 2017. היחידה הייתה מעורבת בשערוריות רבות, כולל מקרה באוגוסט 2017, שבו שוטר שבר חלון רכב וגרר את הנהג החוצה לרחוב.
היחידה לחקירות פליליות אחראית לחקירת פשעים אלימים.
היחידה בדרך כלל משתפת פעולה עם ה-FBI האמריקאי וה-FSB הרוסי כדי להילחם בפשעים מתקדמים מבחינה טכנולוגית.
היחידה לביטחון והגנה מספקת אבטחה במהלך אירועים ציבוריים בבירה.
מאז 2013, שוטרי המחלקה נדרשים ללמוד אנגלית.
התזמורת של משטרת העיר מינסק פועלת כבר מ-10 באוקטובר 1964. בתקופה הסובייטית, התזמורת נסעה בכל רחבי ברית המועצות ולעיתים קרובות הופיעה במקומות שחוו קשיים, כולל צ'רנוביל ביולי 1986 ולנינאקאן ב-1989. היא הופיעה לראשונה כתזמורת בלארוסית בגרמניה בשנת 1993.
משטרת התיירות הוא שמה של סדרת דרמה קומית-סאטירית רוסית.
פרקי הסדרה שודרו בערוץ הטלוויזיה ערוץ שישי מפברואר 2019, העוקבת אחר מעלליהם של שוטרי מחלקת משטרת התיירות של עיר הנופש סוצ'י, שבדרום רוסיה, לחופי הים השחור.
לרה היא שוטרת במשטרת התיירות של סוצ'י, אך שואפת לעסוק בחקירת פשעים חמורים, אלא שמקרים כאלה הם נדירים במשטרת התיירות כמו גם העדר מצב רוח טוב אצל מפקד המחלקה.
בניסיונה לעלות בסולם הדרגות המשטרתי היא נתקלת בשלל סיטואציות מבדחות, הייחודיים לעיר נופש כמו סוצ'י.
אנסטסיה יבלייבה - לרה, שוטרת
מיכאיל בשקאטוב - עבריין שמאוהב בלרה
משטרת וינה היא גוף השיטור המרכזי האזורי הפועל בווינה וסביבתה.
המשטרה היא חלק מהממשל המקומי וממשטרת המדינה באוסטריה.
היא מספקת את כוח המשטרה ואחראית על שירותי החירום לרבות שירותי הכבאות.
מטה המשטרה ממוקם בארמון מודנה בווינה.
משטרת וינה פועלת בכפיפות למשטרת המדינה, כאשר עד 2012 פעלה כחלק מהמשטרה הפדרלית של אוסטריה.
כבירת אוסטריה, סידורי הביטחון ייחודיים לעיר.
כך למשל, הממשלה הפדרלית היא זו האחראית לאספקת שירותי החירום ואכיפת החוק, מאז הקמת משטרת וינה לראשונה עוד בתקופת האימפריה האוסטרו-הונגרית בשנת 1867 ומאז מתקיימת ברציפות.
לעיר אין כוח שיטור עצמאי ומשטרת המדינה היא האחראית באופן ישיר לכוחות השיטור, שכפופים ישירות לשר הפנים האוסטרי.
כתובת מטה המשטרה היא Schottenring 7-9, 1010 Wien.
מפקד המשטרה הנוכחי, מאז 2008, הוא גרהרד פירשטל.
אמן האשליות, סרט דרמה אמריקאי ובו משטרת וינה ממלאת תפקיד מרכזי בניסיונות הלכידה של גיבורי הסרט.
Vienna Blood, סדרת טלוויזיה בריטית מבית BBC Two אודות חקירות רצח של משטרת וינה ב.
המפקח רקס, סדרת טלוויזיה אוסטרית שעונותיה הראשונות מגוללות את סיפורו של כלב הרחה במשטרת וינה.
M - Eine Stadt sucht einen Mörder, מיני-סדרה אוסטרית משטרתית המתרחשת בעיר וינה.
Kottan ermittelt, סדרת טלוויזיה משטרתית המתרחשת בווינה.
Die Neue – Eine Frau mit Kaliber, סדרה אוסטרית-גרמנית שחלקה מתרחשת בווינה.
Schnell ermittelt, סדרת טלוויזיה משטרתית המתרחשת בווינה.
משטרת ולדיווסטוק , בשמה הרשמי: מינהל משרד הפנים בעיר ולדיווסטוק הוא גוף האכיפה והשיטור בעיר ולדיווסטוק.
זהו אחד מגופי המשטרה הגדולים ביותר ברוסיה והגדול ביותר בפרימוריה.
משטרת ולדיווסטוק הוקמה לראשונה בשנת 1880 וכיום המשטרה היא האחראית הבלעדית על אבטחת העיר בעת שנערכים בה אירועים בינלאומיים גדולים.
מפקד משטרת העיר מתמנה ומפוטר על ידי מושל פרימוריה על פי המלצת שר הפנים של פרימוריה הממונה על המשטרה.
כוח השיטור בעיר הוקם לראשונה בשנת 1876 עם צוות של 12 שוטרים בראשות מפקד המשטרה - סרן שסטינסקי.
ב-8 באפריל 1880 זו אורגנה לכדי הנהלת משטרת העיר ולדיווסטוק (Владивостокское городское полицейское управление), במסגרת מחלקת המשטרה של האימפריה הרוסית.
משטרת העיר במתכונתה המודרנית אורגנה בשנת 1922 כחלק ממועצת הביצוע של העיר, כאשר משרד הפנים נותר לגוף המנהל ולאורך השנים גוף המשטרה העירוני אורגן מספר פעמים.
בשנת 1991 מספר מחלקות הוקמו במשטרה בהן המחלקה למאבק בפשעים כלכליים והמחלקה למאבק בפשע מאורגן.
מאז העשור הראשון של המאה ה-21 המשטרה סופגת ביקורת רבה על אלימות מופרזת כנגד אזרחים, בעיקר בדיכוי הפגנות מחאה.
בשנת 2011 אורגנה מחדש כגוף שיטור פדרלי וכסניף של משרד הפנים בוולדיווסטוק.
מחלקת הבילוש של משטרת ולדיווסטוק כיכבה בסרט ההרפתקאות "השותף".
משטרת ורשה (בפולנית: Policja Warszawska), רשמית פיקוד משטרת הבירה (בפולנית: Komenda Stołeczna Policji) היא יחידה ארגונית של המשטרה הפולנית המכסה את השטח באזור עיר הבירה ורשה ובתשעה מחוזות משנה: גרודזיסק, לגיונובו, מינסקייגו, נובודבורצקי, אוטבוצק, מפיאסצנה, פרוז'קוב, מערב ורשה ו-וולומינסקייגו.
המשטרה כפופה ישירות למטה המשטרה הארצית.
כבירת פולין, סידורי הביטחון ייחודיים לעיר.
כך למשל, היא מנוהלת על ידי פיקוד בשם פיקוד משטרת הבירה האחראי באופן ישיר לכוחות השיטור, שכפופים ישירות לפיקוד המשטרה הארצית.
החל מה -16 בנובמבר 2017 מפקד משטרת ורשה הוא רב פקד פאוול דוברודז'יי.
מטה משטרת ורשה ממוקם ברחוב נובוליפי 2 בארמון מוסטובסקי.
משטרת ורשה הוקמה לראשונה עוד בתקופת האימפריה הרוסית כשפעלה כחלק ממחלקת המשטרה של האימפריה הרוסית.
בשנים אלה נוהלה המשטרה על ידי ראש המשטרה הראשי, תפקיד שכונה בשם פוליצמייסטר, שהיה בלעדי לוורשה, מוסקבה וסנקט פטרבורג.
לאחר 1918 אורגן כח המשטרה כגוף עצמאי ומאז פועל ברציפות.
במהלך מלחמת העולם השנייה שיתף פעולה עם הנאצים ולאחר הפיכת פולין לקומוניסטית פעלה המשטרה במסגרת המיליציה העממית.
מאז 1990 המשטרה מנוהלת על ידי פיקוד נפרד בשם פיקוד משטרת הבירה.
2017: מפקח אנדז'יי קראייבסקי (מ-24 באוקטובר ועד 16 בנובמבר 2017, כמחליף לרפאל קוביצקי ששהה בחופשה לאחר התפטרות)
משרד משטרת הפלילית הפדרלית היא משטרה פדרלית ברפובליקה של אוסטריה שתפקידה לנהל מודיעין משטרתי ולהילחם בפשיעה חמורה ולהוות מרכז לשיתוף פעולה עם משטרות בינלאומיות.
המשטרה נוצרה בשנת 2002 מכוח חוק מיוחד שנקרא "חוק לשכת החקירות הפדרלית" ("Bundeskriminalamtgesetz"), ה-BK מכונה לעיתים גם שירות המודיעין הפלילי האוסטרי.
אין להתבלבל עם משטרת הפלילים הפדרלית בגרמניה אשר נקרא גם Bundeskriminalamt אך קיצורו הוא BKA.
המשימות העיקריות של BK הן שיתופי פעולה בינלאומיים, ביצוע חקירות, מניעת פשע ואיסוף סטטיסטיקות פשיעה.
זוהי הלשכה המרכזית הלאומית של אוסטריה שמקיימת שיתופי פעולה עם משרד המשטרה האירופית (Europol), מערכת המידע של שנגן וארגון המשטרה הבינלאומית הפלילית (Interpol).
ה-BK כפוף למינהל הכללי לביטחון הציבור (Generaldirektion für die öffentliche Sicherheit, "GDföS") במשרד הפנים הפדרלי בווינה.
לפיכך היא אינה קשורה ישירות למשטרה הפדרלית, שהיא ארגון נפרד בתוך המינהל הכללי לביטחון הציבור.
ארגון חדש זה הוגש כפתרון טוב יותר למאבק בפשעים פדרליים וחמורים.
ראשי התיבות "BK" נבחרו כדי להבדילו מלשכת הקנצלר הפדרלי האוסטרי (Bundeskanzleramt) שראשי התיבות שלו "BKA".
מטה BK נמצא ברובע אלזגרונד בווינה שבג'וזף-הולאובק-פלאץ, על שמו של רב-פקד לשעבר במשטרת וינה.
משרד משטרת הפלילים הפדרלית בגרמניה היא סוכנות משטרה פדרלית למודיעין משטרתי וחקירות פליליות בגרמניה, הכפופה ישירות למשרד הפנים הפדרלי.
משרדיה ממוקמים בוויסבאדן, הסן ולה סניפים מרכזיים בברלין ובמקנהיים ליד בון.
בראשה עומד הולגר מינך מאז דצמבר 2014.
הסוכנות אחראית לתיאום שיתופי פעולה בין הפדרציה לכוחות משטרת המדינה; חקירת מקרים של פשע מאורגן בינלאומי, טרור ומקרים אחרים הקשורים לביטחון לאומי; הגנה על חברי המוסדות החוקתיים ועל עדים פדרליים.
כאשר היא מתבקשת על ידי רשויות המדינה, או שר הפנים הפדרלי, היא גם מקבלת אחריות לחקירות בתיקים גדולים בהיקף מסוים.
יתר על כן, התובע הכללי של גרמניה יכול להורות לה לחקור מקרים בעלי עניין ציבורי מיוחד.
משרד המשטרה הפלילית הפדרלית הוקם בשנת 1951, כאשר וויסבאדן, במדינת הסן, נקבע כמקום מושבו.
המשטרה הגרמנית מאורגנת - על פי הגדרת החוקה הגרמנית - ברמה של מדינות הפדרציה (למשל משטרת נורדריין-וסטפאליה, משטרת מדינת בוואריה, משטרת ברלין).
חריגים הם המשטרה הפדרלית, משטרת הפלילים הפדרלית (BKA) ומשטרת הפרלמנט הגרמנית.
מסיבות היסטוריות לכל כוחות המשטרה הפדרליים הללו יש סמכות משפטית ספציפית ומוגבלת.
לאחר מלחמת העולם השנייה, גרמניה לא הורשתה להחזיק כוח משטרה רב עוצמה נוסף כמו המשרד הראשי לביטחון הרייך (שהורכב מהגסטפו, האס דה והמשטרה הפלילית, עם משרד המשטרה הפלילית של הרייך).
מאז הקמתה בשנת 1951, מספר העובדים בארגון גדל בהתמדה ובמהלך שנות ה-70 עסקה במאבק בארגוני שמאל קיצוניים ובטרור בינלאומי.
בשנת 2016 נערכה רפורמה מבנית לפיה הארגון מאורגן באופן הבא:
ייעוץ אכיפת חוק ודו"ח מצב
חטיבה ZI – ניהול מידע מרכזי
שירותי נתונים ומידע, ניהול רישום פלילי
החלפת הודעות ומידע על אכיפת חוק
המערכת האוטומטית לזיהוי טביעות אצבע
שירותי איתור מבוקשים (שיתוף פעולה בינלאומי משטרתי)
הפעלת מערכת המידע שנגן (SIRENE)
חטיבה ST – ביטחון המדינה
פשע פוליטי, ביטחון לאומי, פשעים פוליטיים – טרור / קיצוניות
טרור בינלאומי, טרור וקיצוניות דתית, ג'יהאדיזם
מאבק בפשעי שמאל וימין קיצוניים, לרבות שיתוף פעולה עם ועדה Z (גרמנית: Zentrale Stelle der Landesjustizverwaltungen zur Aufklärung nationalsozialistischer Verbrechen, Zentrale Stelle), סוכנות ממשלתית הנאבקת בפשעי מלחמה שבוצעו בתקופת גרמניה הנאצית.
פשע פוליטי שבוצע על ידי זרים
מניעת פשע באמצעות נשק להשמדה המונית
פשעי מחשב במימון מדינה וריגול מחשב
פשעי מלחמה, פשעים נגד החוק הבינלאומי והאנושות
חטיבה SO – פשיעה חמורה ומאורגנת
זיוף כסף, זיוף עתיקות, זיוף מוצרים
פשעים חמורים, פשעים אלימים, ניצול מיני, מאבק בפורנוגרפיית ילדים וניצולם
פשעים כלכליים ועבירת צווארון לבן
חטיבה SG – חטיבת האבטחה
אבטחת אישים (אבטחת קנצלר גרמניה וחברי הקבינט
יחידות מיוחדות כדוגמת יחידת BKA ASE
תמיכה במשימה, ארגון פנימי ולוגיסטיקה
חטיבת האבטחה כוללת את קבוצת האבטחה האחראית לאבטחת מוסדות חוקתיים בגרמניה לרבות אורחים זרים.
בנוסף החטיבה מפעילה שירותי אבטחת אישים לכל צמרת המדינה הגרמנית.
חטיבה OE – תמיכה מבצעית במשימות וחקירות
תמיכה בחקירות, זירות פשע ואיתור מבוקשים
אבטחת תהליכי זיהוי ראיות דיגיטליות
מרכז לפיקוח וניטור מערכות טכנולוגיית מידע (CC ITÜ)
קבוצת התמיכה המרכזית הפדרלית לאיומים גרעיניים (ZUB)
יועץ למבצעי בני ערובה, ניהול משא ומתן
חטיבה KT – מכון זיהוי פלילי
כח המשימה לזיהוי קרבנות אסון
חבלה וסילוק פצצות, נטרול חומרי נפץ
מחקר ופיתוח הליכי זירת פשע
המכון למדעים טבעיים וטכניים, דיווח על אכיפת חוק לתובעים ציבוריים
ניתוח דנ"א, חקירות עקבות מיקרו
ניתוח כתבי יד, מסמכים וזיהוי קול
המעבדה המרכזית לניתוח כימי, ביולוגי ופיזי, טוקסיקולוגיה
שיקום נתונים, ווידאו, תמונה, ניתוח צפנים ואותות
חטיבת IT – טכנולוגיית מידע
אמצעי משרד, מערכות מבצעים, תוכנת טכנולוגיית מידע
מסדי נתונים של אכיפת החוק, כולל של יורופול (SIENA), שנגן (SIRENE) ומסד הנתונים נגד הטרור (ATD)
ניהול רדיו משטרתי דיגיטלי, תקשורת ניידת
חטיבה IZ – מרכז מחקר, אימון ושיתוף פעולה בינלאומי
האיחוד האירופי ושיתוף פעולה בינלאומי, לרבות יורופול ואינטרפול
תיאום קציני קישור בשגרירויות גרמניה
מרכז ייעוץ בענייני משפט ומשטרה, אכיפת חוק ולוגיסטיקה משפטית
אימון משטרתי, אימון מתמחה לפלילים
תמיכה לוגיסטית ואימון משטרתי בינלאומי
אוניברסיטה פדרלית, המחלקה לאגף משטרת הפלילים הפדרלית
המרכז לייעוץ וחקר סטטיסטיקת אכיפת חוק, איתור שטח אפל
מרכז לייעוץ וחקר פשעי מחשב
המרכז לייעוץ וחקר פשיעה מאורגנת, פשע כלכלי, מניעת פשיעה
יחסי ציבור, צוות עריכת אינטרנט
חטיבה ZV – ענייני מנהלה
הקמת ה-BKA מבוססת על כמה סעיפים בחוקה הגרמנית, המעניקים לממשל הפדרלי את היכולת הבלעדית להעביר חוקים על תיאום השיטור הפלילי בגרמניה.
תחומי השיפוט של BKA מוגדרים בחוק משרד הפלילים הפדרלי:
חקירה ומניעת איומים במקרים של טרור לאומי ובינלאומי.
חקירת סחר בינלאומי בסמים, נשק, תחמושת, חומרי נפץ והלבנת הון וזיוף בינלאומי.
חקירת פשעים כאשר תובע ציבורי ממלכתי, משטרת מדינה או שר הפנים של המדינה, התובע הפדרלי או משרד הפנים הפדרלי מטילים על BKA חקירה פלילית.
ההגנה האישית על הגופים החוקתיים של גרמניה ואורחיהם הזרים, למשל נשיא גרמניה, הפרלמנט של גרמניה, קבינט, בית המשפט החוקתי הפדרלי ומוסדות אחרים), BKA חוקרת גם פשעים גדולים נגד מוסדות אלה.
חקירת פשעים נגד תשתיות קריטיות בגרמניה.
תיאום שיתוף פעולה בין כוחות המשטרה הפדרליים והמדינתיים (בעיקר רשויות חקירה פליליות) ועם רשויות חקירה זרות (בגרמניה כוחות משטרת המדינה אחראים בעיקר על השיטור).
תיאום שיתוף הפעולה עם גורמי אכיפת החוק הבינלאומיים כמו ה-FBI.
ה-BKA הוא גם הלשכה המרכזית הלאומית ליורופול ואינטרפול.
בנוסף, BKA מספקת קציני קשר ליותר מ-60 שגרירויות גרמניה ברחבי העולם, העובדות עם רשויות אכיפת החוק המקומיות.
איסוף וניתוח המודיעין הפלילי כמשרד פשע לאומי.
אספקת תשתיות טכנולוגיית מידע לסוכנויות אכיפת החוק הגרמניות, למשל מסדי נתונים של המשטרה, מערכת המידע שנגן, מערכת זיהוי טביעות אצבע אוטומטית (AFIS), מסד נתונים נגד טרור (ATD).
מתן סיוע לסוכנויות אכיפת החוק הלאומיות והבינלאומיות האחרות בענייני מחקר משפטי וקרימינולוגי.
משמש כמסלקה לזיהוי וקיטלוג תמונות ומידע על קורבנות ניצול מיני של ילדים, בדומה למרכז הלאומי לילדים נעדרים ומנוצלים בארצות הברית.
הולגר מינך (מאז 1 בדצמבר 2014)
רעידת אדמה באוקיינוס ההודי 2004
הפצצת האוטובוס של קבוצת בורוסיה דורטמונד
משטרת מחוז אוסלו (בנורווגית: Oslo politidistrikt) הוא מחוז המשטרה הגדול ביותר בנורווגיה.
מאז 1 בינואר 2016, מחוז המשטרה מורכב משלוש עיריות: אוסלו, אסקר וברום.
אוכלוסיית המחוז כוללת כ-800,000 איש.
במשטרת אוסלו יש שבע תחנות משטרה המופקדות על עבודות שיטור, כולל משימות שמירת סדר, מניעת פשיעה וחקירה באזורים הסמוכים וביצוע חקירת פשיעה חמורה.
מקרי סמים חמורים ומקרי שוד נחקרים על ידי המדור לפשע מאורגן, מקרי רצח ומקרים בהם בוצעו עבירות מין נחקרים על ידי האגף לאלימות ופשעי מין, ואילו צורות חמורות של חקירת פשע כלכלי על ידי האגף לפשיעה כלכלית וסביבתית.
מחלקת התעבורה והים כוללת את משטרת הנמל והיא מחלקה מומחית לעבירות פליליות בים.
מטה המשטרה נמצא בכתובת Grønlandsleiret 44 באוסלו.
יחידה משותפת לצדק אזרחי (namsfogd)
יחידה משותפת למשאבי סיוע לאומיים
משטרת הרוכבים שובל (בפי תושבי רהט הבדואים משטרת אל הוזייל, בערבית ביר זְבַּאלֶה) היא נקודת שיטור בריטית, שהוקמה כשנתיים לאחר הכרזת המנדט הבריטי בארץ ישראל, בתחילת שנות ה-20 של המאה העשרים.
היא שמשה את משטרת הרוכבים/משטרת המדבר הבריטית.
מתחם התחנה ממוקם מדרום לקיבוץ שובל שבצפון הנגב, מערבית לעיר רהט על כביש 264. לאחר מלחמת העצמאות הפכה הנקודה, לנקודת משטרה של משטרת ישראל.
על פי צורת הבנייה, של נקודת המשטרה.
שהיה מבנה מלבני עם שתי עמדות שמירה מעוגלות משני צידיו (מדרום ומצפון).
המבנה קבל את הכינוי מבנה מיקי מאוס על שם הדמיון בין צורת המשטרה במבט על ובין הדמות המצוירת.
במהלך החודשים נובמבר-דצמבר 1917, נכבשה ארץ ישראל על ידי הבריטים.
מאותו תאריך ועד עזיבת הבריטים את ארץ ישראל ב-14 מאי 1948, הייתה הארץ בשליטה בריטית ונוהלה בתחילה על ידי ממשל צבא, שבראשו עמד מושל צבאי ולצידו מנגנון אדמיניסטרטיבי, הכפוף ישירות למפקד הצבא.
עם מתן האישור שהמנדט על ארץ ישראל ניתן לבריטניה בוועידת סן רמו, בתאריך 1 ביולי 1920, התחלף הממשל הבריטי במנהל אזרחי ואת מקומו של המושל הצבאי תפס הנציב העליון, ששימש רשות מחוקקת ורשות מבצעת כאחד.
אחד מיעדי האדמיניסטרציה הבריטית היה הצורך בפיקוח ובשליטה על מרחבי הנגב; לצורך הגנה על אתרי מחצבים, נפט ומלח משודדי דרכים, גנבים והתנכלויות במטרה לשדוד את הציוד שהובא לאתרים אלו.
בהמשך הבריטים נדרשו להגן על היישובים היהודים שעלו על הקרקע ועל קו המים שהונח אליהם מראש העין.
לשם כך, נשלח לנגב 'חיל הגמלים המצרי' בפיקודו של הגנרל הבריטי פיק שמו המלא Frederick.
במקביל הוגדלו סמכויותיהם של השייח'ים בשבטים הבדואים (לדוגמה, שיח' סלמאן אל הוזייל מרהט, שאף מונה על ידי הבריטים לשיח' השיח'ים) והודקו קשריהם עם השלטונות הבריטיים.
בשנת 1921 הובא כוח משטרה לנגב שמנה כ-140 שוטרים רובם בדואים, מהם 72 רוכבי גמלים, 24 פרשים ו-18 רגלים.
השוטרים איישו את נקודות המשטרה וסיירו במרחבי הנגב.
כח אדם זה היווה את הבסיס להקמת 'משטרת המדבר'.
מאחר שבמרחבי הנגב קשה היה לסמוך בימים ההם על תקשורת האלחוט, הוחלט להקים מערך נקודות שיטור קבועות, בנקודות-מעבר ושליטה אסטרטגיות.
בשלהי שנות העשרים הוקמו בצפון-מזרח הנגב נקודות משטרה תל אל מילְח (תל מלחתה, משטרה שעקרה יותר מאוחר לראס זוּעַירָה = ראש זוהר/מיצד זוהר) וכּוּרְנוּב (ממשית).
במטרה לגבות מיסים משיירות מובילי המלח מים המלח.
למטרת פיקוח על דרכי הערבה, הוקמו בהמשך משטרות עין חוּסֻ'בּ (עין חצבה), עין אל עַ'אמְר (נחל עומר), עין עַ'דְיָאן (יטבתה) ואֻם רָשְׁרָשׁ (אילת).
באמצע שנות ה-30 הושלמה התקנת תקשורת האלחוט בכל התחנות.
עם הקמת המשטרה האחרונה בחַלְסָ'ה (חלוצה) בסוף העשור, הושלמה פריסת השליטה הבריטית והפיקוח בכל מרחב הנגב, על מקורות המים והדרכים.
פיקוח זה גם אִפְשר את הפעלתו של החוק שאסר נשיאת נשק חם מצפון לקו ניצנה - ראש זוהר.
כל תחנות/נקודות המשטרה היו תחת פיקוד מחוז דרום של משטרת המנדט שמקום מושבו היה בעזה.
במחוז היו 2 נפות, נפת עזה ונפת באר שבע.
גבולות נפת באר שבע המנדטורית היו: במערב-הגבול עם מצרים.
במזרח-הגבול עם עבר הירדן, שנמשך לאורך בקעת הערבה עד דרום ים המלח.
בצפון-ממג'דל (אשקלון) במערב, לאורך ציר פלוגות והר חברון עד ים המלח.
יחידות המשטרה המסונפות לבאר שבע היו ברמה של נקודות משטרה.
הן עסקו בסיורים רכובים בנגב, וטיפלו טיפול ראשוני בבעיות המתעוררות.
מקרי פשע הדורשים המשך טיפול הועברו לבאר שבע.
בכל נקודת-משמר/שיטור כזאת שירתה מחלקת רוכבים בדואים בפיקודו של סמל בריטי, במקרה אחד אפילו שוטר יהודי.
בתחנות משטרת המדבר בנגב היו מוצבים שוטרים ערבים/בדואים בלבד.
בכל אחת מהתחנות עימארה ועסלוג' שרתו 45 שוטרים; בשאר התחנות - 35; ואילו בכל אחת מהתחנות הקטנות יותר: כמו הוזייל ביר זְבַּאלֶה [שובל], היו רק 25 שוטרים ערביים/בדואים בפיקוד שאויש מבני המשפחות המכובדות כגון משפחת הוזייל.
פרשים בדואים (על סוסים וגמלים) גויסו רשמית מהשבטים הלוחמניים יותר והם תוגמלו היטב כדי להבטיח את נאמנותם.
כל מגויס היה צריך להביא מביתו את הסוס או הגמל שלו.
בכל נקודת משטרה של רוכבי גמלים "הגים, שנודבו לשרת במשטרה בתחום השבטים שלהם.
נקודת משטרת הרוכבים ביר זְבַּאלֶה
נקודת משטרת הרוכבים ביר זְבַּאלֶה מוקמה בנקודת-מעבר ושליטה אסטרטגית על הדרך באר שבע - פלוג'ה (פלוגות) וג'מַאמָה (היום קיבוץ רוחמה) שעל דרך חברון - עזה.
היא נמצאת בנקודה גבוהה השולטת ברדיוס 360 מעלות על משורי צפון הנגב.
גובה הנקודה 211 מטר מעל פני הים.
התחנה ממוקמת נכון לשנות האלפיים על כביש 264. מצפון לתחנה נמצא קיבוץ שובל והכניסה המערבית לעיר רהט.
ממזרח לתחנה נמצאת העיר רהט.
מדרום לתחנה במרחק של כאחד קילומטר נמצא אפיק נחל גרר והכניסה הדרום מערבית לעיר רהט.
בימי מלחמת העצמאות התחנה נקראה בפקודות הצבא משטרת הוזייל, כך גם קראו לה הבדואים תושבי רהט וכך התחנה רשומה בגזך המדינה בתיק בשם: נקודות משטרות אלהוזייל מזהה פיזי מ-5149/1 .
תחנת הרוכבים ביר זבאלה הייתה כפופה למפקדת נפח באר שבע.
בתחנה שרתו 25 שוטרים בדואים.
שוטרי התחנה פעלו במסגרת פלוגת הגמלים (הג'אנה) במרחבי הנגב, בגזרת סיור של יום רכיבה מנקודה לנקודה.
מנקודת המשטרה יצאו סיורים רכובים של שוטרים באופן סדיר וקבוע.
בתחילת שנות ה-20 הכוח היה נייד בעיקרו.
מטרת הסיורים להפגין את נוכחות החוק והשלטון הבריטי בין השבטים הבדואים, ולהתערב במקרי פשיעה באזור.
לא אחת קיימו מרדפים אחרי גנבים ושודדים.
מבנה התחנה נבנה מאבני גזית.
המבנה הוא מבנה חד קומתי מלבני.
בתוך המבנה מספר חדרים משני צידי מסדרון שעובר לכל אורכו.
בקצוות המסדרון ומתוך המבנה, מדרום ומצפון כניסות לשתי עמדות שמירה מעוגלות החולשות ביחד ב-360 מעלות על כל צדדי התחנה.
בקיר של עמדות השמירה מוקמו חרכי ירי מוגנים.
צורת המבנה עם 2 עמדות השמירה המעוגלות העניקו לבנייני המשטרה הבנויים בצורה זו את הכינוי משטרת מיקי מאוס על שם הדמות המצוירת.
בחצר הייתה אורווה לגמלים והסוסים.
עד היום נמצאת ליד הבניין השוקת ששמשה להשקות אותם.
עם סיום המנדט הבריטי בחודש מאי 1948 הנקודה נמסרה לערבים וצה"ל נאלץ לכבוש אותה.
הנקודה (משטרת הוזייל) נכבשה ללא קרב על ידי צה"ל בתאריך 1 במאי 1948 במסגרת מבצע ברק, בצפון הנגב בשלב נטילת היוזמה בחזית הדרום.
לאחר מלחמת העצמאות הפכה הנקודה, לנקודת משטרה של משטרת ישראל.
במקביל המבנה שימש גם מרפאה לפזורה הבדואית שחיה באזור עד הקמת מרפאה בעיר רהט.
במקום גם התקיים בית הדין השבטי הבדואי.
בחלק מהזמן הבניין שימש גם כבית ספר הראשון ברהט.
בשנות האלפיים תלמידי בית הספר "מבואות הנגב" שבקיבוץ שובל ותלמידי בית הספר "אל-נור" מהעיר רהט אמצו את משטרת הרוכבים ודואגים לטפח את המקום.
משטרת הרוכבים שובל, הוכרזה כאתר מורשת מטעם המועצה לשימור אתרי מורשת בישראל.
השם ביר זְבַּאלֶה, הופיע כבר במפת הקרן לחקירת ארץ ישראל (PEF) הבריטית מ-1878. אף על פי ששם המקום דומה למילה מזבאלה, מקור השם לא היה גל אשפה ('זְבָּאלֶה' בערבית), אלא שיבוש שם המקום סוֹבִּילָה (SOBILA), שם עיר בשם סובילה מופיע במקום כבר במפת מידבא, מהתקופה הביזנטית.
השם סובילה כשלעצמו הוא כנראה שיבוש של השם התנ"כי שובל, שנזכר פעם כשמו של אחד מבני שֵׂעִיר () ופעם כשמו של אחד מבני שבט יהודה ().
משטרת מחוז ניז'ני נובגורוד רשמית: המינהל הראשי של משרד הפנים הרוסי של מחוז ניז'ני נובגורוד (Главное управление МВД России по Нижегородской области) היא גוף טריטוריאלי של הרשות המבצעת בניז'ני נובגורוד ובמחוז ניז'ני נובגורוד, המהווה חלק ממשרד הפנים של הפדרציה הרוסית ואחראי לאכיפת החוק ולסדר הציבורי במחוז.
משטרת ניז'ני נובגורוד הוקמה ב-23 באפריל (או 4 במאי) 1733 בצו הקיסרית אנה יואנובנה "אודות מוסדות משטרה בערים".
קפטן הצבא בדימוס גריגורי רטקוב מונה למפקד המשטרה הראשון בניז'ני נובגורוד.
המשטרה במאה ה-18 הייתה אמורה למנוע ולדכא פשעים ולפקח על יישום חוקי רוסיה.
המשטרה הייתה אחראית גם על שירותי הכבאות ואכיפת החוק, כאשר בעיירות המחוז המשטרה פיקחה גם על מצב הכבישים והגשרים.
בניז'ני נובגורוד עצמה נלחמה המשטרה נגד הפשע המשתולל.
בשנת 1782 אושרה "אמנת השוטר", לפיה התרחש ארגון מחדש משמעותי של המשטרה.
מאז 1799, בהוראת הקיסר פאבל הראשון, תוגברו הגדודים הפנימיים של חיל המצב, וסיפקו למשטרת המדינה סיוע במאבק בפשע.
ב-22 ביולי 1799 הציג המושל את תפקידי מפקד המשטרה ורופא המשטרה בפני הסנאט.
לאחר הקמת משרד הפנים בשנים 1867 עד 1893, נשלטה משטרת ניז'ני נובגורוד על ידי האלוף ניקולאי קרגר.
בשלב זה הוקמה סופית המשטרה במחוז ניז'ני נובגורוד.
בתחילת המאה ה-20, בניז'ני נובגורוד עם אוכלוסייה של כ-187 אלף איש, היו 278 שוטרי מקוף רגליים ופלוגת פרשים.
ואז האימפריה הרוסית קרסה לאחר מהפכת פברואר והמשטרה הייתה נתונה לסמכותה של הממשלה הזמנית.
מאז 1905, בסורמובו, המשטרה ניהלה עימות עם כנופיות חמושות בלתי חוקיות של "מיליציית העם".
כדי לשמור על הסדר בעיר נוצר תפקיד ראש הביטחון העירוני.
הוא היה מפקד חוליה 671 של המיליציה ומולא על ידי יבגני סטפאנוב, שמונה על ידי הדומה העירונית.
למרות הופעת גוף שיטור סוציאליסטי בתחילת מרץ, עד לסיום עבודתו כראש המיליציה, לעיתים נשלחו מסמכים שונים לסטפאנוב כראש הביטחון העירוני.
רק לאחר התפטרותו, ב-1 בספטמבר, מונה לתפקיד זה וסילי באבקוב, שהיה מהפכן סוציאל-דמוקרטי.
בקיץ 1917 הוקמה מיליציה בניז'ני נובגורוד כשמשטרת הבילוש המשיכה לתפקד עד 23 במאי 1917. למחרת שונה שם משטרת הבילוש למשטרה הפלילית.
לאחר מהפכת אוקטובר, המיליציה החדשה כללה במשך זמן מה שוטרים מנוסים ומאומנים לשעבר.
עם זאת, אז הממשלה חיסלה את כל השוטרים לשעבר, והחליפה אותם בחיילים לא מאומנים ואנשים מהעם הפשוט.
הוועד הפועל, לאחר הדחת נציגי הממשל הישן, שלח את מנהיגי המשטרה הפרובינציאלית למעצר.
אז בניז'ני נובגורוד, הפשע הרים ראש ובדיווחים של נציב המחוז לשר לענייני פנים צוין ש"המשטרה, לאור חוסר מוכנותה, חסרת אונים במלחמה בפושעים".
יזמה הקמת מיליציה נפרדת כגוף שיטור לאומי, עם זאת, משטרת ניז'ני נובגורוד הייתה מבודדת מהרשויות החדשות.
בפברואר 1918 החלה המיליציה לפעול באופן הדוק עם מועצת העיר.
עם תחילת המלחמה הפטריוטית הגדולה נקראו אנשי מיליציה רבים לחזית.
ביוני 1941 נוצרו גדודי הפצצה ציבוריים בגורקי ובפרבריה.
הם ביצעו משימות חבלה באויב.
ביולי 1941 הוצבו בגורקי 10 גדודים.
עבודת המיליציה התנהלה בתנאים קשים עם הפצצה מתמדת על העיר.
בשנות המלחמה המשטרה בגורקי בלבד חיסלה 628 קבוצות שודדים והחרימה 1,500 כלי נשק.
במהלך שנות המלחמה תרמו עובדי מיליציית גורקי 8.5 מיליון רובל כספים לקרן הביטחון העירונית, 277.5 אלף רובל באיגרות חוב והעבירו 1,800 פריטים יקרי ערך.
כספם שימש לבניית 13 טנקים, כמו גם 2 מטוסים.
המיליציה שמרה על הארגון ודרכי הפעולה שלה גם לאחר התפרקות ברית המועצות, רק לאחר תחילת הרפורמה המשטרתית בשנת 2011 במסגרת חוק המשטרה נערך שינוי ארגוני במסגרתו צומצם כוח האדם במחוז והמיליציה, הפכה לחלק ממשטרת הפדרציה הרוסית.
משטרת מחוז סטוקהולם הוא גוף משטרתי ברשות המשטרה השוודית משנת 2015. הגוף אחראי לאכיפת החוק ושמירת הסדר הציבורי במחוז סטוקהולם וגוטלנד ובעיר הבירה סטוקהולם.
זהו כוח המשטרה הגדול ביותר בשוודיה.
כוח משטרתי ראשון הוקם לראשונה בסטוקהולם במסגרת יישום יוזמה של מגנוס אריקסון, מאמצע המאה ה-14, עם חקיקת חוק המשטרה הראשון בשוודיה.
בית המשפט ומועצת העיר היו אחראית על שמירת הסדר.
האנשים שעשו את העבודה המעשית של ביצוע עבודת המשטרה היו נציגי הבורגנות ועל משטרת העיר החדשה הוטל לפקח על הסדר הציבורי לאורך כל שעות הלילה.
משימה אחרת הייתה הפעלת כוח כיבוי אש מכיוון שהסיכון לשריפה היה גבוה באזורים מאוכלסים בצפיפות שבהם הבתים בנויים מעץ.
הכוח החדש גם טיפל באחזקת כח משמר בשילוב כוחות המלך יכלו לקבל תפקידי שיטור ואכיפה.
בשנת 1594 הונהג לבסוף משמר עירוני מיוחד שאויש בחיילים מקצועיים קבועים, שמומנו על ידי כל משק בית ששילם מס חדש.
ב היו אנשי כיבוי בערים שאחריותם הייתה לשמור על הסדר והשליטה באש.
בשנת 1776 חל שינוי משמעותי במערכת המשטרה בסטוקהולם ומאז המאה ה-17 הייתה לשוודיה מערכת משטרה לקויה והיו לה בעיות בסדר ובטיפול בפשע בחברה.
באותה שנה הקים המלך גוסטב השלישי את לשכת המשטרה המלכותית (Kungliga Poliskammaren) לאחר שקיבל השראה ממשטרת פריז, גוף זה פעל עד 1898, עת הוחלף במשטרת שוודיה.
מפכ"ל המשטרה של גוסטב השלישי, הנריק פון סיברס, ביצע את עבודתו בצורה כה יוצאת דופן, עד שבשנת 1786 הוא קיבל תואר אבירות.
לטענתו, הוא גם פתר את רצח המלך.
המשטרה קיבלה סכום משמעותי בגין תשלום למרגלים ומודיעים.
פעילות מודיעין סודית זו התרחבה יותר לקראת סוף המאה ה-18.
בשנת 1835 התאחדו משמר העיר וכוחות הכיבוי לחיל משותף בשם חיל הצבא העירוני של סטוקהולם.
בצבא היו 144 איש שטיפלו במשימות אבטחה וכיבוי אש.
החיל הצבאי החדש ניהל גם מעקב לילי על ידי סיור בכל השכונות.
בשנת 1839 הוקם כוח משטרה אזרחי, המכונה גם "קציני ההסברה של לשכת המשטרה", שכללו 89 איש.
סטוקהולם חולקה לשלושה מחוזות, נורמלם, סודרמלם והעיר בין הגשרים.
בכל מחוז הוקמה תחנת משטרה.
כל מחוז קיבל גם מחוזות משנה.
בקשר לכך נוספו גם מדים למשטרה: כובע גבוה ומעיל ארוך כפול חזה.
הסיבה לחידוש זה, בשנת 1839, נבעה מחוסר המשמעת של אנשי המשטרה.
ייתכן שהתסיסה, פרעות קרוסנשטולפסקה, שהרעידו את סטוקהולם בקיץ 1838, היו גורם תורם לצורך בחיזוק המשטרה.
החיל הצבאי החדש (1835) ולשכת המשטרה המחודשת (1839) נכשלו בניסיונותיהן להתמודד עם הפשיעה בעיר ובשנת 1838 פרסם העיתון Aftonbladet מאמר שמתח ביקורת גלויה על המשטרה.
לאחר ההתפרעויות, סברו בעיתון כי כוח המשטרה חסר את אמון הציבור, מה שגרם לבעיות סדר בסטוקהולם.
ביקורת נמתחה גם על ידי הבורגנות של העיר, שפתחו בשתי עצומות שהוגשו לראש העיר ולמלך.
הביקורת שהודגשה הייתה כי הפריצות והגניבות גברו בעוד שמקרים אלה לא טופלו.
המשטרה ספגה גם ביקורת על כך שהיא לא מספיק יעילה ונמרצת.
המשטרה הוותיקה גייסה את חבריה מקטגוריה רחבה של אנשים שונים, אך נשלטה בעיקר על ידי פועלים, עובדי משק וחניכי האקדמיה לשוטרים.
הכבאים ושומרי העיר בדרך כלל לא זכו להערכה משום שהם שתו כל כך הרבה.
עם כניסת הרפורמה החדשה לתוקף ב-1 בספטמבר 1850, לשכת המשטרה כללה בעיקר אנשים שהיו "שוטרים", אך אלה הסתיימו לאחר מספר שנים ועל כן, ניתן לראות ברפורמה המשטרתית משנת 1850 כסמלית בעיקרה.
רפורמת המשטרה בשנת 1850 בסטוקהולם הייתה הזרז להתמקצעות כוח המשטרה ותגבורו ועד תחילת המאה העשרים היו בשוודיה כ-2,800 שוטרים.
עד שנת 1954 כלל כוחות השיטור בעיר הוכפפו למשטרה השוודית.
הדרישות הפורמליות (משנת 1853) להתקבל כקצין משטרה היו להיות בגובה של 5 מטר ושבעה סנטימטרים, בן 24–35 ויודע קרוא וכתוב.
הבעיה הגדולה הייתה המשמעת במשטרה כאשר כ-40% מכלל הקצינים סחבו תלונה אחת או יותר כנגדם.
עבירות המשמעת הנפוצות ביותר היו הזנחת שירות, שכללה שיחות לא מורשות במהלך סיורים או חוסר תשומת לב, שהיוו 49%, שכרות שהיוותה 12% ו-14% לכאורה על קבלת אוכל או סוגים אחרים של שוחד, ביקור אצל זונות בשעות העבודה ולקחית משכון או הלוואות.
עם הרפורמה שבוצעה, חלה הפיכת השוטרים במשרה חלקית לשוטרים במשרה מלאה.
מטרת הרפורמה הייתה להביא סדר במשטרה.
להנהגת המשטרה היו שלוש אסטרטגיות, אלה שינו גיוס, שליטה ומשמעת וכן את אופן ההכשרה.
שלושת אלה נשפטו באכיפת החוק והובילו לשינוי הדרגתי בסוף המאה ה-19 עד תחילת המאה ה-20. אחד הגורמים המרכזיים בגיוס היה משכורות, שבמקרים רבים נתפסו כנמוכות, אך עלו עם הזמן.
הקצינים קיבלו גם מדים וכלי נשק בתשלום.
עם הזמן התפתח נוהג שיותר ויותר אנשי צבא אומצו לכוחות המשטרה והמתגייסים נעשו צעירים יותר.
בשנים 1873–1917, יותר משני שוטרים היו בעלי רקע מקצועי בצבא.
ההכשרה במשטרה לא הייתה קיימת בשלביה המוקדמים של משטרת סטוקהולם; רק בשנת 1858 החליט מפכ"ל המשטרה כי יהיו שתי הרצאות בחודש עבור אנשי המשטרה על חוקים ותקנות.
הקצינים החלו להתאמן בסייף והתעמלות בשנת 1865. פריצת הדרך הגדולה הגיעה בשנת 1876, עם הקמת המחלקה המרכזית והוקמה הכשרה רשמית של המשטרה עם תיאוריה ופרקטיקה ודרישות פורמליות כתנאי סף לקבלה לשירות.
בשנת 1917 הוקם בית ספר מיוחד למשטרה בהנחיית מפקח המשטרה.
בשנת 1925 לקחה המדינה אחריות כספית והניחה את היסודות להקמת האקדמיה לשוטרים.
בראשית המאה העשרים החלו שוטרים להתארגן ובשנת 1903 הוקמה הסתדרות המשטרה.
בשנת 1910 הוקם בית ספר למשטרה באופסלה, שהיה מוסד ההכשרה בפועל הראשון במשטרה בשוודיה.
בעבר, שוטרים מבוגרים הורשו להכשיר עובדים חדשים.
באותה שנה, שני כלבי המשטרה הראשונים במדינה נרכשו מגרמניה עבור משטרת סטוקהולם.
ניידת המשטרה הראשונה בשוודיה הועברה לסטוקהולם בשנת 1913 על ידי חברת סקניה-וואביס.
המרכב היה מאותו סוג כמו כרכרת הסוסים "וורסט" עם ספסלים מאחור לשמונה גברים ועם מקום לשוטר ליד הנהג.
בשנה שלאחר מכן הוקם השירות החשאי של המשטרה.
בשנת 1921 הוקמה משטרת הנמל שהייתה חלק מהמשטרה הימית.
בשנת 1925 נכנס לתוקפו חוק משטרה חדש, שבין השאר הכפיף את כל המשטרה השוודית לממשלה ובשנה שלאחר מכן היו כל השוטרים לבושים במדים רשמיים.
בשנת 1933 הוקמה משטרת המדינה כביכול כדי להימנע מאירועים כמו זה שהיה באדלנה בשנת 1931. בשנת 1935 הועמדו למבחן מכוניות הרדיו הראשונות בגטבורג.
נוספו תאי מטען ברכבי פורד V8 המצוידים במקלטים בתא המטען ומשדר בין רגלי הנוסע במושב הקדמי.
בשנת 1964 רכשה המשטרה השוודית את המסוק הראשון בקשר לביקורו של ניקיטה חרושצ'וב.
בעבר נשכרו מטוסים לעניינים כאלה, אך רק לזמן קצר.
בשנת 1908, אגדה הולדין ואריקה סטרום נשכרו כאחיות המשטרה הראשונות בסטוקהולם.
הן עברו הכשרה רפואית והיו הנשים הראשונות שתפקדו כעוזרות משטרה במדינה.
משימתן הייתה בעיקר לטפל בנשים וילדים שהגיעו לתחנת המשטרה.
אך מקצוע המשטרה נותר בשליטת גברים עד שנת 1957, אז גויסו הנשים הראשונות כשוטרות בסטוקהולם ובינואר 1958 החלו את שירותן.
היו להם אותן חובות כמו העובדים המועסקים.
רק בשנת 1981 קארין ורמפיגורד בלודביקה מונתה לאישה הראשונה שהייתה מפקדת משטרה בשוודיה.
ב-1994 הפכה אן שרלוט נורוס למפקדת המשטרה המחוזית הראשונה במחלקת המשטרה בגטבורג.
בראשית שנות התשעים בוצע ארגון מחדש גדול שנקרא הרפורמה במשטרה המקומית.
המטרה הייתה להגדיל את קרבתה של המשטרה העירונית לקהילה המקומית ולאזרחים בעקבות הריכוזיות בה ולהבטיח שהמשטרה לא רק תגיב לפשע, אלא תמנע פשע.
מרבית השוטרים המקומיים קיבלו אחריות על כל מיני תפקידי שיטור.
הרפורמה בוצעה בשנים 1993–1998 במספר שלבים, במהירויות שונות באזורים שונים בשוודיה.
עם זאת, הרפורמה חפפה את המשבר הפיננסי של שנות התשעים, מה שאומר שהשינוי ייושם ללא משאבים נוספים, תוך שימוש בתעדוף מחדש, פיטורי עובדים אזרחיים והקפאה על קבלה לאקדמיה למשטרה למשך שלוש שנים.
החל מ-1 בינואר 2015 התארגנה המשטרה מחדש ו-21 מחלקות משטרה התמזגו לשתי רשויות, המשטרה והשירות החשאי.
בשנת 2019 כ-20,000 שוטרים שירתו בשוודיה, אך בסך הכל היו ברשות המשטרה השוודית מעל 30,000 עובדים.
מחוז המשטרה הוקם ב-1 בינואר 2015, והוא אחד משבעה מחוזות משטרתיים בשוודיה.
מורכב ממחוז גוטלנד ומחוז סטוקהולם.
מטה המשטרה ממוקם בעיר סטוקהולם, ובאחריותו הכוללת לתיאום פעולות המשטרה באזור, לרבות פעילויות חקירה ומניעת פשע.
מחוז גוטלנד הוא אחד מארבעת אזורי המשטרה ומטהו ממוקם בוויסבי.
משטרת מחוז מוסקבה , היא מחלקה של משרד הפנים של רוסיה האחראית לאכיפת החוק ושמירת הסדר הציבורי במחוז מוסקבה.
מאז הקמת העיר מוסקבה ובניית הפרברים סביבה כוח המשטרה של האזור היווה חלק ממשטרת מוסקבה, גם לאחר הקמת המחוז בינואר 1929.
להפריד את העיר מוסקבה והמחוז ולארגן כוח משטרה נפרד במחוז ממשטרת מוסקבה.
החלטה זו התבססה על צו של שר הפנים של ברית המועצות ניקולאי דודורוב, על מנת לשפר את הניהול המשטרתי של המחוז.
משטרת מונקו היא כוח המשטרה הלאומי של מונקו ומשרתים בו 515 גברים ונשים.
המשטרה כוללת יחידת מומחים המפעילה סירות סיור ומעקב.
המנהלת לבטיחות הציבור היא הגוף המנהל את משטרת מונקו.
המנהלה הוקמה ב-23 ביוני 1902, תחת מחלקת הפנים.
המשטרה עצמה מורכבת ממספר אוגדות שלכל אחת כמה מחלקות:
אגף המשטרה הפלילית ובו שלוש מחלקות עיקריות, חקירות פליליות, זהות פלילית (בתיאום עם אינטרפול) ואגף משאבים.
אגף השיטור העירוני, המרכז את פעילות השוטרים לובשי המדים וכן מעסיק מספר יחידות, בהן חטיבה כללית של המשטרה, יחידת התערבות מיוחדת, מרכז פיקוד מבצעי ומזכירות לבית המשפט לשוטרים.
אגף המשטרה המנהלי, אחראי על תנועת אזרחים זרים דרך גבולות מונקו, בעוד אגף המינהל והמערך מטפל בענייני מינהל עבור המשטרה.
אגפי המשטרה הימיים ונמלי התעופה אחראים לאכיפת חוק בים ובשמי מונקו.
החטיבות מעסיקות שתיהן מחלקות לחילוץ אווירי וימי, מעקב מים ותיאום פעולות משטרה חוצות גבולות עם שכנותיה של מונקו.
אגף משטרת הים ושדות התעופה (DPMA) עצמו נוצר ב-16 באוגוסט 1960 כאשר נושאי אבטחה באוויר ובמים הועברו לשליטת מנהלת בטיחות הציבור, ומאז 1961 גדלה החטיבה והיא מורכבת מ-8 קצינים ו-27 עובדי מדינה.
המדור הימי שולט ורושם נוסעים במעבר, אחראי על פיקוח המים הלאומיים, לרבות משאבי טבע תת-ימיים, והצלה ימית.
מדור ביקורת גבולות ומסוקים מפקח על משימות משטרת הגבולות.
כרגע יש למשטרה 3 סירות סיור, שאותן הם חולקים עם כוחות משטרה אחרים בנסיכות.
משטרת מיאנמר (בבורמזית: မြန်မာနိုင်ငံ ရဲတပ်ဖွဲ့, ראשי תיבות: MPF), לשעבר משטרת העם (ပြည်သူ့ ရဲတပ်ဖွဲ့) היא הגוף האחראי לאכיפת החוק במיאנמר.
היא הוקמה בשנת 1964 כמחלקה עצמאית אשר כפופה למשרד הפנים של המדינה.
כוח המשטרה המרכזי בבורמה תחת השלטון הבריטי היה משטרת בורמה.
בנוסף פעלו גם כוחות משטרה סמי־צבאיים שונים ובהם "המשטרה הצבאית של בורמה", "משטרת הרכבות", ו"משטרת העיר רנגון".
החל מסביבות שנת 1891, רוב התפקידים הבכירים במשטרת בורמה אוישו בידי אנשי הסגל של משטרת הודו הקיסרית.
בשנת 1872, ראש המחוז השלישי של מרגווי, סר אשלי דין (1870–1875), מינה את שוטר המשטרה הראשון שיוצב במליוון – כפר הנמצא כ־24 מייל צפונית לנקודה הידועה בהווה בשם ויקטוריה פוינט.
אחד מהשוטרים המפורסמים ביותר בבורמה מאותה תקופה הוא הסופר ג'ורג' אורוול, שהצטרף בשנת 1922 למשטרת הודו הקיסרית בבורמה.
שוטר קולוניאלי מפורסם נוסף בבורמה היה הקטור יו מונרו, שנודע בשם העט "סאקי".
משטרת מיאנמר מוסמכת לבדוק מקומות ציבוריים והתכנסויות, לפקח על הסדר, לאכוף את החוק, לעצור חשודים, לחקור פשעים, לשמור על שקט חברתי, ולהגן על חיי הציבור ורכושו.
ב־16 במרץ 1988, בעקבות הריגתם של שני סטודנטים במהלך ההפגנות למען דמוקרטיה במדינה , סטודנטים שצעדו בעיירה פרום (Pyay) נתקלו בכוחות היחידה למהומות של משטרת מיאנמר בקרבת אגם איניה (Inya Lake).
רבים מהם הוכו למוות או טבעו, ועל פי חלק מהדיווחים והערכות, מספר הקורבנות הגיע לכ‑200.
במרץ 2021, במהלך ההפגנות נגד ההנהגה הצבאית במחוז הלהינג תיאר (Hlaing Tharyar) ביאנגון, כוחות הביטחון של מיאנמר, ובכלל זה המשטרה, השתמשו בכוח קטלני נגד מפגינים ותומכיהם, ובמהלך האירועים נהרגו לפחות 65 אזרחים.
האירוע תועד על ידי ארגוני זכויות אדם בינלאומיים, כגון "Human Rights Watch".
החל מ-21 ביולי 2023, הגנרל זין מין היט מכהן כמפכ"ל משטרת מיאנמר, ומטה הארגון ממוקם בבירת המדינה נייפידאו.
כוחות המשטרה של המדינות והאזורים
ישנן 14 מפקדות משטרה מדינתיות ומחוזיות, ועוד שלוש מפקדות נוספות, שבראשן עומדים בריגדירים או קולונלים של המשטרה.
תחומי השיפוט שלהן מחולקים בהתאם למינהל האזרחי.
למדינות ולמחוזות, וכן ליחידות הנוספות, יש מעמד זהה.
כל מפקדת משטרה מדינתית או מחוזית מורכבת מארבעה רכיבים:
משרד מפקד משטרת המחוז (District)
משרד מפקד משטרת היישוב (Township)
משטרת מיאנמר כוללת מספר מחלקות מיוחדות המיועדות למילוי תפקידים ספציפיים מעבר לפעילות השוטפת של הכוחות האזוריים.
בין המחלקות המיוחדות הבולטות ניתן למנות את:
מחלקת המודיעין המיוחד (סניף מיוחד)
כוח המשטרה למאבק בסחר בבני אדם
משטרת העיר בואנוס איירס (בספרדית: Policía de la Ciudad de Buenos Aires), הידועה יותר בשם משטרת בואנוס איירס, היא סוכנות אכיפת החוק העיקרית של בואנוס איירס, בירת ארגנטינה.
המשטרה מונה כ-29,800 שוטרים וזוהי מחלקת המשטרה העירונית הגדולה במדינה.
המחלקה משרתת שטח של 200 קמ"ר ואוכלוסייה של למעלה מ-3,000,000 איש.
בנפרד מהמשטרה העירונית, פועלת משטרת פרובינציית בואנוס איירס, האחראית על הפרובינציה בלבד, ללא סמכות לפעול בעיר עצמה.
המשטר הוקמה לראשונה ב-1580, ככוח שיטור קטן והיא אחת ממחלקות המשטרה הוותיקות בארגנטינה.
במתכונתה הנוכחית היא מהווה גוף משטרה נפרד מהמשטרה הפדרלית מאז 1 בינואר 2017. בשנים 1943 עד 2017, סניף בואנוס איירס של המשטרה הפדרלית שימש ככוח השיטור העירוני.
בראש משטרת העיר בואנוס איירס עומד מפקד משטרה שמתמנה על ידי ראש הרשות המבצעת של ממשלת העיר (ראש עיריית בואנוס איירס) ועליו להיות אזרח.
ישנם ארבעה תחומים מבצעיים עיקריים:
הכוח מורכב מאחת עשרה מפקדות ושבע מחלקות אוטונומיות ומבחינה גאוגרפית, המשטרה מחולקת בין 56 תחנות בעיר.
המשטרה בבואנוס איירס (בספרדית: Policía de Buenos Aires) הוקמה לראשונה בשנת 1580, ככוח שיטור קטן, שהלך והתפתח עם השנים.
משטרת הבירה (Policía de la Capital) הייתה כוח ביטחון שמילא תפקידים שונים בעיר בואנוס איירס, משנת 1880 ועד להקמת המשטרה הפדרלית הארגנטינאית ב-1943, שהמשיכה למלא תפקידי שיטור בעיר.
משטרת הבירה פעלה כחלק ממשרד הפנים ויצירתה נבעה מתהליך הפדרליזציה של בואנוס איירס, שחילקה את המשטרה של מחוז בואנוס איירס, תוך שהיא נטלה על עצמה תפקידי אבטחה בשאר מחוז בואנוס איירס, בעוד המשטרה החדשה שנוצרה קיבלה את סמכות השיפוט על עיר הבירה הפדרלית.
בהדרגה התחילו להקים יחידות משטרה שונות על מנת להילחם בפשיעה, כמו מחלק החקירות ב-1885, המחלק האנתרופומטרי ב-1889 ואגף הצילום בשנת 1905, בין השאר.
בשנת 1903 המשטרה התחילה לקחת רישומים ולהנפיק דרכונים.
בתקופתו של קולונל רמון פלקון (1906–1909) ששימש כמפקד המשטרה נוצרו בתי ספר להכשרה משטרתית, ב-1906 וב-1907.
המשטרה הפדרלית נוצרה ב-24 בדצמבר 1943 על מנת לחקור פשעים בעלי אופי לאומי ולרוב פועלת בתיאום עם המשטרה המחוזית.
עד ל-31 בדצמבר 2016 שימשה גם כגוף השיטור המקומי בעיר בואנוס איירס, במסגרת סניף בואנוס איירס של המשטרה הפדרלית.
ב-1 בינואר 2017 נוצרה משטרת העיר בואנוס איירס, שנוצרה באמצעות מיזוג של כמה מחלקות של המשטרה הפדרלית עם משטרת המטרופולין של בואנוס איירס.
המשמר העירוני של בואנוס איירס (בספרדית: Guardia Urbana de Buenos Aires) היה גוף אזרחי לא חמוש שפעל באזור העיר בואנוס איירס בין השנים 2004 ל-2008, בתיאום עם כוחות הביטחון כמו המשטרה הפדרלית הארגנטינאית וארגונים אחרים, כגון שירות הכיבוי וגופי ההגנה האזרחית.
המשמר העירוני לא נתפס כתחליף למשטרה וגם לא שיתף את סמכויותיו אלא שימש ככוח מניעה והכוונה; עם זאת, המשמר חלק את הסמכות לערוך רישום ופשיטות, בתיאום עם המשטרה הפדרלית ובעיקר פעל לשמירת הסדר הציבורי וטיפול בבטיחות הדרכים, עד שמוזג עם משטרת המטרופולין.
משטרת המטרופולין של בואנוס איירס
משטרת המטרופולין (Policía Metropolitana de Buenos Aires) שימש ככוח משטרה נוסף בעיר בואנוס איירס, לצד המשטרה הפדרלית, משנת 2008 ועד 2016, עת מוזגה ליצירת משטרת העיר בואנוס איירס.
משטרת המטרופולין נוצרה בשנת 2010 והורכבה מ-1,850 קצינים ותוכנה להתרחב ל-16,000 לפני שפורקה.
פעילויות השיטור והאבטחה בעיר נעשתה במקביל בידי משטרת המטרופולין וסניף בואנוס איירס של המשטרה הפדרלית של ארגנטינה.
המשטרה הוקמה בדמותן של משטרת המטרופולין הבריטית בלונדון ומשטרת העיר ניו יורק.
מחלוקות רבות הקיפו את שוטרי משטרת המטרופולין של בואנוס איירס, בעיקר בשל מדיניות "אפס סובלנות" של המחלקה: שוטרים רבים נהגו להיות אלימים נגד מפגינים והשתמשו בכוח מופרז כלפיהם.
עם זאת, המחלקה הצליחה לשפר את המוניטין שלה ודעת הקהל הייתה חיובית יותר לגבי משטרת המטרופולין מאשר סוכני המשטרה הפדרלית של ארגנטינה, ואזרחים נטו לבחור לפנות למשטרת המטרופולין על פני המשטרה הפדרלית, עקב רמות שחיתות גבוהות יחסית במשטרה הפדרלית.
בעקבות כשלים בהתנהלות המשטרה ואנשיה, באוקטובר 2016 הציג ראש עיריית בואנוס איירס הוראסיו רודריגז לרטה את תוכניתו להקמת משטרת העיר החדשה, שתהווה מיזוג של משטרת המטרופולין עם סניף המשטרה הפדרלית הפועל בעיר.
כ-6,000 שוטרי משטרת המטרופולין ו-19,300 סוכנים מהמשטרה הפדרלית הצטרפו לגוף החדש.
לבסוף, ב-2 בינואר 2017, החלה לפעול משטרת העיר החדשה.
במלחמת חרבות ברזל נטלה משטרת ישראל חלק בקרבות רבים, בעיקר סביב טבח שבעה באוקטובר, יומה הראשון של המלחמה.
במסגרת הקרבות נפלו 67 שוטרים ושוטרות בפעילות מבצעית, 58 מתוכם ביום הראשון ללחימה.
שבעה שוטרים נוספים נהרגו בפיגועי טרור במהלך מילוי תפקידם בזמן המלחמה.
בבוקר שבת, 7 באוקטובר 2023, שמחת תורה ה'תשפ"ד, החל מטח ירי רקטי ופצצות מרגמה, מסיבי וחריג בהיקפו לעבר ישראל מרצועת עזה.
בחסות המטח חדרו יבשתית, אווירית וימית כ-6,000 מחבלים לשטח ישראל מ־114 פרצות בגדר המערכת, בחזית של כ־60 ק"מ.
הם תקפו והשתלטו על בסיסי צה"ל ומוצביו וניהלו קרבות ירי עם כוחות הביטחון.
בד בבד הם חדרו ליישובים אזרחיים, כבשו את חלקם, רצחו וחטפו מאות מתושביהם.
האחריות על ביטחון פנים במדינת ישראל מוטלת על משטרת ישראל, אולם באזור קו העימות ועוטף עזה מוטלת האחריות על צה"ל ולא על המשטרה.
למרות זאת המענה האפקטיבי הראשוני לאירועי 7 באוקטובר ניתן על ידי משטרה ישראל.
בשעה 06:42 הכריז מפקד מחוז דרום ניצב אמיר כהן על הפעלת פקודת "פרש פלשת", אשר קובעת בין השאר הצבת חסימות על צירי תנועה המובילים מרצועת עזה לעורף הישראלי.
החלטתו התקבלה על סמך מטח הטילים החריג ועל סמך מידע שקיבל מקצין המודיעין המחוזי, שמתגורר בזיקים וראה את החדירה מהים במו עיניו.
זירות לחימה בטבח שבעה באוקטובר
הקרב לבלימת הטבח במסיבה ליד רעים
פסטיבל "סופרנובה" לרגל חג הסוכות, שהופק על ידי "נובה" או "השבט של נובה" (Tribe Of Nova), התקיים בין התאריכים 6 ל-7 באוקטובר.
בפסטיבל השתתפו כ-3,500 איש בשטח פתוח ליד קיבוץ רעים במרחק של כ-5 ק"מ מרצועת עזה ובמהלכו הופיעו אומני מוזיקה אלקטרונית וטראנס מוכרים.
הפסטיבל אושר על ידי החטיבה הצפונית של אוגדת עזה.
בסביבות 06:30 בבוקרו של יום שבת ושמחת תורה ה'תשפ"ד, 7 באוקטובר 2023, פתח ארגון הטרור חמאס במתקפת פתע על ישראל.
בחסות ירי של אלפי רקטות לעבר ישראל, חדרו מעל ל-3,000 מחבלים, חלקם מכוח נוח'בה, ליישובים ישראליים ומתקנים צבאיים.
המחבלים חדרו דרך גדר המערכת והפתיעו את כוחות צה"ל הסמוכים לגבול.
המחבלים ערכו קרבות ירי עם כוחות הביטחון, והתקדמו לתוך היישובים.
במהלך החדירה לישראל, הגיעו המחבלים לאתר המסיבה בסביבות 7:00 בבוקר והחלו לטבוח במשתתפים.
שוטר ימ"ר רס"ב יגאל זינגר הציל למעלה מ-500 מבאי המסיבה, כאשר הוביל 100 כלי רכב דרך השדות עד לעיר נתיבות.
לאחר מכן חזר לאזור הלחימה ושם נפצע ברגלו.
רפ"ק שפרה בוכריס היא מפקדת יחידת הסיירות במשמר הגבול דרום.
בבוקר טבח 7 באוקטובר החליטה לפעול אף על פי שלא קיבלה פקודה על כך.
בשבת בבוקר יצאה רפ"ק שפרה בוכריס עם סגנה פקד רם עמרני, הסמב"ץ רס"ם ברוך אביסהל ורס"ר המשמעת רס"ב יניב כהן לרעים למבצע חילוץ.
בוכריס הגיעה עם צוותה בשני כלי רכב פרטיים ולא ממוגנים לאתר בו התקיימה קודם לכן מסיבת הטבע, ובמשך 12 שעות, פעלה תחת אש לחילוץ והצלה של עשרות צעירים וצעירות.
ב-7 באוקטובר 2023, מחבלי חמאס חמושים שהגיעו מרצועת עזה נכנסו לשדרות והחלו בחילופי אש עם שוטרים ועם אזרחים במקום, מחבלים תועדו בשכונת ניר עם סמוך לתחנת המשטרה המקומית, 6 משוטרי התחנה נהרגו בקרבות, ועוד שוטרים נוספים שבאו לעזרתם.עשרות מחבלים פשטו על העיר שדרות וטבחו באזרחים רבים בעיר.
מטרתם המרכזית של המחבלים הייתה תחנת המשטרה בעיר.
המחבלים נתקלו בשוטרים נחושים שבמשך שעות ארוכות השיבו אש ונלחמו בהם.
המלחמה שהשיבו השוטרים בתוך התחנה וגם מחוץ לה ב"קרב שדרות" ריתקה 25 מחבלים בתחנה למשך כ־16 שעות.
שוטרי יחידת הימ"מ של המשטרה הצליחו לחלץ שוטרים מגג התחנה.
מפקד מחוז דרום במשטרה החליט להפציץ את המחבלים שנותרו באמצעות טנק ומסוק קרב, ואז למוטט עליהם את המבנה, מה שהוביל למותם.
הקרב על תחנת משטרת שדרות
בערב 7 באוקטובר, בתחנה שוטרי משמרת הלילה של תחנת שדרות, בראשות מפקד המשמרת רס"ר אליהו מיכאל הרוש.
ב-06:00 בבוקר מגיעה לתחנה רפ"ק מלי שושנה, קצינת המתנדבים ששימשה בפועל כקצינה התורנית של התחנה.
ב-06:30, עם פרוץ אזעקות הצבע האדום וירי התלול מסלול הבלתי פוסק, התקבל טלפון ביומן התחנה המדווח על חמש-שש סירות של מחבלים בחוף זיקים.
במקביל, חוליות מחבלי "נוחבה" של חמאס פולשות לשטח ישראל ומשוטטות בעיר שדרות.
רפ"ק שושנה, שעמדה באותו זמן מחוץ לבניין התחנה, ראתה לפתע טנדר מחבלים מגיח ורץ לעבר התחנה.
באותו הרגע עמדו על סף דלת התחנה מפקד משמרת הלילה רס"ר אליהו מיכאל הרוש, סמ"ש רם רייבי שוטר שח"מ וקצין החקירות והמודיעין של התחנה רפ"ק אביעד עכא.
הרוש, רייבי ועכא יצאו החוצה ונקלעו למכת אש חזקה.
הרוש הראשון שהסתער על המחבלים וגם הצליח לירות ולפגוע בהם, תוך כדי חילופי יריות של המחבלים הרוש נפגע מאש מחבל, צנח ונהרג במקום.
הרוש הוא השוטר הראשון שנהרג בקרב על התחנה ובהסתערות שלו אפשר לחבריו כמה שניות להתכונן, להתייצב בעמדות ולהיערך לקרב.
במקביל, רפ"ק עכא דיווח ברשת הקשר המשטרתית, "מחבלים בתחנת שדרות", ופתאום המחבלים פתחו בירי צרורות וירי RPG לעבר יומן התחנה.
רפ"ק שושנה פקדה על כל השוטרים לרוץ לגג ולתפוס עמדות בין פינותיו.
רפ"ק עכא, הביט מטה והצליח לחסל שלושה מחבלים בעזרת נשקו האישי.
רס"ב שלומי לוי ורטהיים מיחידת האיתורים של מרחב לכיש ירד באותו זמן לסגור את דלת גרם המדרגות לגג, ובעודו עושה זאת, נתקל במחבל וחיסל אותו.
לאחר מכן, הגיע מחבל נוסף ופגע ברס"ב ורטהיים ברגל.
ורטהיים המשיך לרדת לעבר הדלת ובזמן שהגיע אליה, ראה מהמשקוף את שוטרי התנועה רנ"ג שמואל גולימה ורנ"ג דוד בן דיין, שנמצאו ירויים בתוך ניידת לאחר שנפגעו מאש המחבלים.
כעבור דקות ספורות, הוא ראה את ניצב אמיר כהן, מפקד מחוז דרום, יחד עם קצין האג"מ של המחוז.
במקביל, על גג התחנה היו חמישה שוטרים.
רפ"ק שושנה ביקשה בקשר תגבורת.
ניצב כהן, בשיתוף פעולה עם קצין האג"ם של התחנה, מתי צרפתי ומרטין קוזמיצקיס, החליטו להסתער לעבר התחנה.
במהלך ההסתערות, מותו של מרטין נגרם מפגיעת אש, אולם צרפתי הצליח לחסל את המחבל שירה בו.
זמן קצר לאחר מכן, צרפתי נפגע מאש צלף.
אחד המחבלים זרק רימון לעבר הגג, והרימון נפל סמוך לרגליה של רפ"ק שושנה, שהגיבה במהירות וזרקה את הרימון לגרם המדרגות, שם שהו שני מחבלים, וחיסלה אותם.
בחדר המדרגות, ורטהיים, שנפגע בירכו, החליט לפנות לחדר החקירות, ואז נתקל במחבל ונפגע מכדור ביד.
במקביל, נזרק רימון וההתפוצצות גרמה לקריסת דלת החדר על ורטהיים, ש"דימה את עצמו כמת" כדי לא להיפגע מאש המחבלים.
בחוץ, מפקד מג"ב דרום, ניצב משנה תומר אלדר, יחד עם בר מנשורי, קצינת השיטור והקהילה, ואלרואי לוחם יחידת דובדבן שהגיע מביתו לסייע בקרב בתחנה, נכנסו אליה.
אלרואי נפגע בכתף, ומנשורי משכה אותו לחדר התדריכים.
מנשורי ניסתה לטפל באלרואי, שאיבד דם ואיבד הכרה.
תוך כדי כך, המחבלים התבצרו בקומה השנייה של התחנה והחלו לירות במסדרון, מה שגרם למותו של רנ"ג דניס בלנקי.
במקביל, מחבלים החלו לעלות בגרם המדרגות לגג, ורפ"ק שושנה חזרה וירתה לעברם, אך נפגעה.
לאורך הצהריים, הקרב נמשך, ובשעות אחר הצהריים, כאשר השמש שקעה, המחבלים פורצים את דלת הגג ומתחילים לירות לעבר השוטרים.
כתוצאה מכך, רס"ם מור שאקורי, רנ"ג אדיר שלמה, רנ"ג מאיר אברג'יל ורנ"ג מוריס דיין נהרגו, והשוטר הראל עמר נפגע ונפצע.
בין לבין, הירי הבלתי פוסק מצד המחבלים נמשך.
בשלב זה, כוח של ימ"מ הגיע ועלה במנוף כבאית אל הגג, תוך שהוא מנהל קרב אש עם המחבלים.
לוחמי הימ"מ הצליחו להוריד ולחלץ את השוטרים הנצורים מהגג.
במקביל, כוחות ימ"מ נוספים ברכבים ממוגנים הגיעו לשטח התחנה ופינו את הפצועים, מלבד מור וירון שלא הורדו ונשארו על גג התחנה.
לוחמי הימ"מ התמודדו עם אש תופת, ובמהלך הקרב נהרג קצין היחידה רפ"ק אלכסי שמקלוב, בעוד מפקד הפלגה הביא שופל כדי לחשוף את הקירות.
ניצב אמיר כהן, מפקד מחוז הדרום, הורה על הריסת מבנה התחנה.
באותו זמן, אשתו של השוטר ורטהיים, ששכב פצוע בחדר חקירות הנוער, התקשרה לעוזרו, וניצב לוי הורה על חילוצו.
מאוחר יותר, התבצע שימוש בירי טנק ובשופל ממוגן כדי להשמיד את תחנת המשטרה ובתוכה את כל המחבלים הנותרים שהתבצרו בה.
גם לאופקים פלשו מחבלי חמאס ב-7 באוקטובר, וניהלו קרבות מול שוטרים ואזרחים.
במהלך הקרבות ברחבי העיר נהרגו 8 שוטרים.
קרוב לעשרים אזרחים חמושים, שוטרים וחיילים בחופשה נהרגו בלחימה במחבלים המשטרה נלחמה במחבלים והרגה אותם.
ב-7 באוקטובר עם פרוץ מתקפת הפתע ופלישת מחבלי חמאס ליישובי וצירי התנועה בעוטף, בשעה 7:28, רס"ם אבשלום יאיר פרץ, לוחם הימ"מ, היה בדרכו ליחידה לאחר שהוקפץ מביתו בנתיבות.
בת זוגו הסיעה אותו, ובצומת נהרגו שניהם כאשר מחבלים ירו על מכוניתם טיל RPG.
עם קבלת הדיווחים על התחלת הקרב בתחנת משטרת שדרות, כוח ראשוני של לוחמי ימ"מ מוקפץ לאזור שדרות ובדרכו לשם הכוח נתקל בכמות עצומה של מחבלים.
הלוחמים היו צריכים לתפעל את האירוע.
במהלך הקרב בצומת שער הנגב נרצחו כ-15 אזרחים כאשר חלקם צעירים ומבלים אשר נמלטו מזירת הטבח במסיבת הנובה ברעים וכן עוברי אורח שנקלעו לטבח בצומת.
במהלך קרבות הבלימה נהרגו כ-5 לוחמי ימ"מ ביניהם: רס"ם אבשלום יאיר פרץ, רס"ם יוראי אליהו כהן, רפ"ק אברהם הנקין, פקד משהאל שלמה, ורס"ם דרור אלטון.
ב-8 באוקטובר כוח של יחידת מתיל"ן מהחטיבה הטקטית של משמר הגבול אשר היה כוח כונן בגזרת הדרום פעל לאור דיווח שהתקבל על הימצאותם של מחבלים על ציר 34 סמוך לצומת 'שער הנגב'.
לוחמי המתיל"ן הגיבו והחלו בסריקות על הציר, במסגרתן זיהו רכב חשוד והחלו לבדוק אותו.
במקביל לכך החל להיפתח ירי לעבר הכוח שהתמגן והחל בבדיקה האם מדובר בכוח צה"ל.
בסיוע של רחפנים, הופרך החשד כי מדובר בכוח צה"ל ולוחמי מג"ב השיבו באש וחיסלו את המחבלים.
במסגרת הלחימה, מפקד הכוח נפצע מרסיס בחזה ופונה לקבלת טיפול רפואי.
בהמשך זיהו הלוחמים כי ישנה חוליית מחבלים נוספת בסמוך אליהם.
לוחמי החטיבה הטקטית של מג"ב יחד עם לוחמי יס"מ יואב של מחוז הדרום, ניהלו קרב יריות שכלל סיוע של ירי מטנק והכוונה אווירית של מסוק ורחפנים.
במסגרת הלחימה חוסלו על ידי כוחותינו כ-8 מחבלים.
במהלך קרבות הבלימה בגזרת כביש 232 המכונה כביש העוטף, לחמו כוחות יחידת הימ"מ בקרבות בלימה קשים מול מחבלי חמאס במהלך הקרבות נהרגו 2 לוחמי ימ"מ ביניהם:, רס"ם בר סיון ז"ל, רס"ם דרור.
בעקבות הפעלת פקודת "פרש פלשת" הגיע כוח מג"ב לצומת יד מרדכי וחסם את הכביש לתנועה.
כעבור דקה הגיעו למקום שמונה אופנועים ועליהם 16 מחבלי כוח נוח'בה.
שוטרי מג"ב החלו לנהל קרב יריות עם המחבלים, במהלכו נקרה לצומת כוח ימ"מ שהיה בדרכו לזירות השונות, הצטרף לקרב ואנשי המשטרה חיסלו את המחבלים.
ברשות המחבלים נמצאו מסמכים שלימדו כי מטרת מחבלים אלה הייתה להגיע למרכז ולצפון הארץ לביצוע פיגועים נוספים.
לוחמי הימ"מ נטלו חלק משמעותי בקרבות הבלימה של 7 באוקטובר, ואף ביצעו מספר פעולות מוצלחות של חילוץ בני ערובה – באופקים וליד שדרות – בהן הם שחררו את החטופים והרגו את כל החוטפים.
ב-7 באוקטובר הצילו לוחמי ימ"מ 12 תצפיתניות בחמ"ל בנחל עוז שהמחבלים שפשטו על המוצב התכוונו לשרוף אותן.
בקרבות בקיבוץ בארי חיסלו לוחמי ימ"מ 60 מחבלים.
כוחות ימ"מ שחררו גם את משטרת שדרות שהייתה כבושה שעות ארוכות.
במסגרת הקרבות בעוטף עזה ב-7 באוקטובר הרגו לוחמי הימ"מ 200 מחבלים בקרבות קשים.
ב-12 בפברואר 2024, במהלך מלחמת חרבות ברזל, לוחמי הימ"מ, בשיתוף צה"ל והשב"כ, חילצו שני חטופים ישראלים מבניין ברפיח בדרום רצועת עזה.
לוחמי הימ"מ פרצו לבית שבו הוחזקו החטופים, חילצו את החטופים וניהלו קרב עם מחבלים שהיו בבית.
הפעולה בטול כרם (מאי 2024)
ב-4 במאי 2024, פעלו כוחות הימ"מ, יחידת דובדבן וסיירת חרוב פעלו בעיירה דיר אל-ע'וסון, ליד טול כרם שבשומרון, שם מחבלים התבצרו באחד הבתים.
חמישה מחבלים שהיו מעורבים ברצח אלחנן קליין בנובמבר חוסלו בחילופי האש, ואחד הסגיר את עצמו.
בפעילות נפצע באורח אנוש אחד מלוחמי הימ"מ, שפונה לבית החולים בילינסון בפתח תקווה.
ב-8 במאי בבית החולים בילינסון בפתח תקווה נקבע מותו של לוחם הימ"מ פקד ייטב לב הלוי, שנפצע אנושות בפעולה ב-4 במאי במהלך בחילופי האש עם מחבלים בעיירה הפלסטינית דיר א-רוסון ליד טול כרם שבשומרון.
פקד הלוי הוא בנו של ניצב בדימוס יורם הלוי מפקד מחוז דרום של משטרת ישראל, מפקד הימ"מ ומפקד משמר הגבול לשעבר.
המבצע לשחרור החטופים בנוסריאת (יוני 2024)
ב-8 ביוני 2024 במהלך מלחמת חרבות ברזל, בשעות היום, חילצו כוחות ימ"מ ושב"כ ובגיבוי צה"ל את ארבעת החטופים נועה ארגמני, אלמוג מאיר, אנדריי קוזלוב ושלומי זיו אשר חולצו בחיים.